ส่วนที่ 1

ข้อมูลสรุป (Executive Summary)

บริษัท อินเตอร์ลิ้งค์ คอมมิวนิเคชั่น จำกัด (มหาชน) (เดิมชื่อบริษัท อินเตอร์ลิ้งค์ คอมมิวนิเคชั่น
(ประเทศไทย) จำกัด) จดทะเบียนจัดตั้งบริษัทเมื่อวันที่ 9 มีนาคม 2538 ด้วยทุนจดทะเบียน 10
ล้านบาท โดยรับโอนธุรกิจแผนก Network Cabling System ทั้งหมดจากบริษัท
อินเตอร์เนชั่นแนล ( 1987 ) จำกัด เมื่อเดือนมีนาคม 2538
เพื่อมุ่งเน้นธุรกิจสายสัญญาณคอมพิวเตอร์ และสามารถรุกตลาดที่มีอัตราการเจริญเติบโตด้าน IT
ที่สูงได้อย่างรวดเร็ว โดยนับเป็นบริษัทแรกที่นำเทคโนโลยีด้านสายสัญญาณชนิด UTP (Unshield
Twisted Pair ) มาเผยแพร่ จนปัจจุบันเป็นที่แพร่หลายกันโดยทั่วไป
ต่อมาเมื่อตลาดระบบข่ายสายสัญญาณคอมพิวเตอร์และการสื่อสารมีขนาดเพิ่มมากขึ้น
ทำให้บริษัทเพิ่มประเภทและยี่ห้อสินค้าเพื่อครอบคลุมธุรกิจข่ายสายสัญญาณอย่างครบวงจร
อีกทั้งยังได้ริเริ่มและพัฒนาออกแบบตู้ใส่อุปกรณ์คอมพิวเตอร์และสื่อสารโทรคมนาคม ( Rack
Cabinet ) เพื่อจำหน่ายในประเทศและส่งออกจำหน่ายยังต่างประเทศ
ภายใต้ลิขสิทธิ์ของบริษัทในชื่อ 19” GERMANY EXPORT RACK”
อีกทั้งยังเป็นผู้บุกเบิกและนำเสนอผลิตภัณฑ์ที่เป็นนวัตกรรมใหม่ เพื่อเพิ่มมูลค่าการตลาด ได้แก่
ระบบสายและอุปกรณ์โทรศัพท์ที่จัดการได้, สายสัญญาณสำหรับทีวีวงจรปิด และระบบทีวีรวม,
ระบบสายสัญญาณที่รองรับเทคโนโลยี VoIP (Convergence Cabling)
โดยปัจจุบันบริษัทมีลูกค้าอยู่ทั่วประเทศ ทั้งบริษัทผู้ค้าคอมพิวเตอร์ ผู้รับเหมาติดตั้ง บริษัทเอกชน
ธนาคาร หน่วยงานรัฐบาล รวมกว่า 5,000 ราย

บริษัทฯ แปรสภาพเป็นบริษัทมหาชนเมื่อวันที่ 18 มีนาคม 2547 และเพิ่มทุนจดทะเบียนเป็น 80
ล้านบาท และ 100 ล้านบาทตามลำดับ
โดยบริษัทฯมุ่งเน้นในธุรกิจข่ายสายสัญญาณคอมพิวเตอร์และสื่อสารโทรคมนาคม
สินค้าที่บริษัทเป็นผู้แทนจำหน่าย ได้แก่ สินค้ายี่ห้อ LINK , AMP, INTERLINK และ 19 “
GERMANY EXPORT RACK โดยเน้นการขายส่งให้แก่ลูกค้าเพื่อนำไปจำหน่ายต่อ
หรือติดตั้งให้แก่ลูกค้าทั่วไป รวมทั้งยังมีการรับออกแบบ
และติดตั้งวางระบบเครือข่ายและข่ายสายสัญญาณคอมพิวเตอร์และสื่อสาร ให้แก่โครงการขนาดใหญ่
โดยมีเป้าหมาย “เติบโตอย่างต่อเนื่องและยั่งยืน”
และเพื่อตอบสนองและรองรับการเติบโตขององค์กร จึงได้แบ่งโครงสร้างธุรกิจออกเป็น 3 ธุรกิจ
ได้แก่

-   ธุรกิจจัดจำหน่ายสายสัญญาณคอมพิวเตอร์และสื่อสาร (DISTRIBUTION)
    ซึ่งเป็นธุรกิจหลักของบริษัท โดยบริษัทเป็นตัวแทนจัดจำหน่าย(Distributor)
    และนำเข้า(Importer) สินค้าอุปกรณ์ข่ายสายสัญญาณคอมพิวเตอร์และสื่อสาร (Cabling)
    ยี่ห้อติดอันดับโลก ได้แก่ LINK, AMP, INTERLINK และ 19” GERMANY EXPORT RACK
    อีกทั้งยังมีความหลากหลายและครบวงจรของสินค้า ได้แก่ ระบบสายสัญญาณ LAN,
    ระบบสายใยแก้ว (Fiber Optic), ระบบสายโทรศัพท์,
    ระบบสายสัญญาณโทรทัศน์และกล้องวงจรปิด รวมทั้งอุปกรณ์ที่เกี่ยวข้องกับสายสัญญาณทุกชนิด
    โดยปัจจุบันบริษัทมีส่วนแบ่งการตลาดในประเทศไทยมากที่สุด

-   ธุรกิจวิศวกรรมวางระบบข่ายสายและไฟเบอร์ออฟติก (ENGINEERING)
    เป็นธุรกิจรับเหมาออกแบบและติดตั้งระบบข่ายสายสัญญาณ (Cabling System)
    ระบบเครือข่าย (Networking System) และงานโครงการประมูลต่างๆ
    ที่เกี่ยวข้องกับสายเคเบิ้ล ดังจะเห็นได้จากการได้รับการว่าจ้างจากโครงการขนาดใหญ่
    ทั้งภาครัฐและเอกชน เช่น สนามบินสุวรรณภูมิ การไฟฟ้าฝ่ายผลิตแห่งประเทศไทย
    การไฟฟ้าส่วนภูมิภาค การไฟฟ้านครหลวง บริษัท ทีโอที จำกัด (มหาชน) บริษัท ยูไนเต็ด
    คอมมมูนิเคชั่น จำกัด (มหาชน) บริษัท การบินไทย จำกัด (มหาชน) ธนาคารกรุงไทย
    ธนาคารกสิกรไทย ธนาคารนครหลวงไทย โรงพยาบาลบำรุงราษฎร์ ฯลฯ เป็นต้น

-   บริษัท อินเตอร์ลิ้งค์ เทเลคอม จำกัด (I-TEL) จดทะเบียนบริษัทจำกัด เมื่อวันที่ 3 มกราคม
    2550 ด้วยทุนจดทะเบียน 30 ล้านบาท โดยบริษัทฯ ถือหุ้น 99.99%
    ซึ่งมุ่งเน้นเพื่อวางรากฐานในการศึกษาและพัฒนาองค์ความรู้
    เพื่อรุกธุรกิจสื่อสารและโทรคมนาคม และยังจะพัฒนาไปสู่โครงการพิเศษต่างๆ
    ตลอดจนค้นคิดนวัตกรรมใหม่ๆ
    มาสนับสนุนธุรกิจของบริษัทแม่และพัฒนาเทคโนโลยีของประเทศไทย

บริษัทฯมิได้หยุดนิ่งในการพัฒนาองค์กรเพื่อรักษาความเป็นอันดับหนึ่งในธุรกิจสายสัญญาณและสื่อสารโทรคมนาคมเท่านั้น
บริษัทยังเป็นผู้จำหน่ายและวางระบบสาย Fiber Optic ที่ใหญ่ที่สุดในประเทศไทยอีกด้วย
นอกจากนั้นในปี 2546 บริษัทยังได้รับการรับรองระบบบริหารคุณภาพมอก./ISO 9001
และจากการดำเนินธุรกิจอย่างมีคุณธรรมและจรรยาบรรณกับลูกค้าด้วยดีเสมอมา
ทำให้บริษัทได้รับรางวัลดีเด่นจรรณยาบรรณ จากหอการค้าไทย และสภาหอการค้าแห่งประเทศไทย
ประจำปี 2546 และจากความมุ่งมั่นในการดำเนินธุรกิจ ทำให้บริษัทฯ มีศักยภาพการเติบโตสูงดีเด่น
จึงได้รับรางวัล SET Award “mai Growth STAR” 2 ปีซ้อน ได้แก่ ปี 2547 และปี 2548
ซึ่งบ่งบอกถึงการเติบโตและความก้าวหน้าของบริษัทฯ
รวมถึงการปฎิบัติตามข้อกำหนดเรื่องการเปิดเผยข้อมูลของตลาดหลักทรัพย์และสภาพคล่องอีกด้วย

ปัจจุบัน หุ้นของบริษัทฯได้มีการซื้อขายอยู่ในตลาดหลักทรัพย์แห่งประเทศไทย โดยใช้ชื่อย่อ ILINK